CELEX: 62015TN0542
Language: fi
Date: 2015-09-19 00:00:00
Title: Asia T-542/15: Kanne 19.9.2015 – Unkari v. komissio

7.12.2015   
            
            
               FI
            
            
               Euroopan unionin virallinen lehti
            
            
               C 406/35
            
         Kanne 19.9.2015 – Unkari v. komissio
   (Asia T-542/15)
   (2015/C 406/35)
   Oikeudenkäyntikieli: englanti
   
      Asianosaiset
   
   
      Kantaja: Unkari (asiamiehet: D. Bonhage ja F. Quast)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan aluekehitysrahastosta ja Euroopan koheesiorahastosta liikenneohjelmista Keski-Unkarin, Länsi-Pannonin, Ala-Unkarin tasangon, Keski-Transdanubian, Pohjois-Unkarin, Ylä-Unkarin tasangon ja Etelä-Transdanubian alueilla aiheutuviin menoihin maksettavien välimaksujen osaa koskevasta keskeytyksestä 14.7.2015 tehdyn päätöksen C(2015) 4979 lopullinen – CCI 2007HU161PO007, CCI 2007HU161PO003, CCI 2007HU161PO004, CCI 2007HU161PO005, CCI 2007HU161PO006, CCI 2007HU161PO009, CCI 2007HU161PO011, CCI 2007HU161PO001;
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, jonka mukaan Euroopan aluekehitysrahastosta ja Euroopan koheesiorahastosta maksettavien välimaksujen osaa koskevasta keskeytyksestä 14.7.2015 tehty päätös C(2015) 4979 lopullinen on ristiriidassa Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11.7.2006 annetun asetuksen (EY) N:o 1083/2006 /EUVL L 210, s. 25) kanssa:
               
                           —
                        
                        
                           Kantajan mukaan riidanalaisella päätöksellä rikotaan asetuksen (EY) N:o 1083/2006 92 artiklaa, koska kyseiset menot eivät liity vakavaan sääntöjenvastaisuuteen;
                        
                     
                           —
                        
                        
                           Kantaja väittää lisäksi, että Unkarin viranomaiset toimeenpanivat toimenpideohjelmat unionin oikeuden mukaisesti. Kantajan mukaan tuensaajat toteuttivat urakat ja palvelut kyseisten ohjelmien täytäntöönpanoa varten julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun direktiivin 2004/18/EY (EYVL L 134, s. 114) mukaisesti
                        
                     
                           —
                        
                        
                           Lopuksi kantaja katsoo, että tietyn enimmäisetäisyyden määrittäminen asfalttiaseman sijainnille käyttöpaikan sijaintiin nähden tarjousta jätettäessä oli oikeasuhteinen teknistä soveltuvuutta koskeva kriteeri tienrakennustöiden hankintamenettelyssä.
                        
                     
         
               2)
            
            
               Toinen kanneperuste, jonka mukaan puolustautumisoikeuksia on loukattu:
               
                           —
                        
                        
                           Kantajan mukaan riidanalaisella päätöksellä loukataan Unkarin puolustautumisoikeuksia, koska komissio ei ottanut huomioon aineellisia oikeudellisia seikkoja ja tosiseikkoja, jotka Unkari sen tietoon saattoi ennen riidanalaista päätöstä;
                        
                     
                           —
                        
                        
                           Lisäksi kantaja katsoo, että ilman sääntöjenvastaisuutta menettelyn lopputulos olisi ollut erilainen ja näin ollen puolustautumisoikeuksien loukkaamisen pitää johtaa riidanalaisen päätöksen kumoamiseen.